19/05/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2016/10533. Bases reguladoras do programa de subvencións a concellos e entidades locais para contratar persoal técnico para a atención de Museos e Centros de interpretación, durante o ano 2016

Por resolución da Presidencia núm.10533, de data 12 de maio de 2016, aprobáronse as Bases reguladoras do programa de subvencións a concellos e entidades locais para contratar persoal técnico para a atención de Museos e Centros de interpretación, durante o ano 2016, que se transcriben de seguido. As axudas económicas obxecto da presente convocatoria destinaranse a financiar a contratación de persoal técnico para a atención e dinamización de museos e centros de interpretación, dentro do período comprendido entre o 1 de xaneiro e o 31 de decembro de 2016. O persoal contratado deberá ter formación específica (grao, licenciatura, ciclos formativos, máster, posgrao…) relacionada cos campos da cultura, o turismo, o patrimonio, o desenvolvemento local e/ou a xestión cultural. En ningún caso a Deputación lle aboará de forma directa cantidade ningunha ao persoal técnico contratado, xa que todos os pagamentos os realizarán os concellos contratantes. A participación neste programa non suporá relación contractual ningunha entre a Deputación e o persoal técnico contratado. * Orde HAP/1782/2013, do 20 de setembro, pola que se aproba a Instrución do modelo simplificado de contabilidade local e se modifica a Instrución do modelo básico de contabilidade local, aprobada por Orde EHA/4040/2004, do 23 de novembro e Orde HAP/1781/2013, do 20 de setembro, pola que se aproba a Instrución do modelo normal de contabilidade local. Poderán participar nesta convocatoria as entidades locais da provincia da Coruña de menos de 50.000 habitantes, propietarias de museos e/ou centros de interpretación de carácter permanente depositarias de bens móbeis, obxectos ou testemuños de valor histórico, arqueolóxico, artístico, etnográfico, científico ou técnico de interese local, que é importante divulgar e protexer. Cada museo ou centro de interpretación deberá presentar unha solicitude. Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes:  O persoal cuxo financiamento constitúe o obxecto da subvención, deberá estar vinculado á entidade local mediante unha relación xurídica laboral ou funcionarial.  O museo ou centro de interpretación deberá estar aberto ao público un mínimo de 20 horas á semana.  Os museos e centros de interpretación terán, en lugar visible e na súa páxina web, a imaxe corporativa da Deputación da Coruña, así como o horario e localización do resto de museos e centros de interpretación da provincia.  Toda a sinaléctica debe estar en lingua galega, sen que isto exclúa a posibilidade de que tamén o estea noutras linguas.  O persoal adscrito aos museos e centros de interpretación obxecto de subvención, está obrigado a realizar os seminarios de formación que puidesen impartir as áreas de Cultura e Turismo da Deputación da Coruña co fin de seguir un procedemento de calidade.  As oficinas dos museos e centros de interpretación obxecto de subvención remitiranlle, con carácter mensual, á Área de Turismo da Deputación da Coruña un parte de consultas e visitas, na primeira semana de cada mes. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións. Ademais da documentación relacionada na base 7.2 das bases reguladoras, os concellos e entidades locais solicitantes teñen que achegar, de xeito telemático:  Memoria explicativa da actividade que conterá os seguintes aspectos: interese do museo ou centro de interpretación onde se detallarán os bens, o carácter deles, as fichas descritivas e o horario de apertura e fundamentarase o especial interese que teñen para a localidade ou o territorio.  Orzamento do gasto derivado da contratación do persoal técnico.  Importe da subvención solicitada que poderá acadar o 100 % do orzamento de gastos subvencionables.  Declaración doutras subvencións concedidas ou solicitadas para o mesmo obxecto.  Declaración das fontes de financiamento do proxecto: achega da entidade solicitante; outros recursos externos para o autofinanciamento; venda de entradas, venta de agasallos, produtos e materiais propios; cafetería e semellante.  Declaración do número de persoas asignadas ao proxecto.  Declaración da antigüidade de funcionamento do proxecto.  Divulgación e posta en valor do recurso (folletos divulgativos e material didáctico, páxina web, app, códigos QR e redes sociais).  Declaración de que o museo ou o centro de interpretación estará aberto ao público un mínimo de 20 horas á semana.  Declaración de que toda a sinaléctica estará en lingua galega. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado na solicitude.  Orzamento da actuación: valorarase o orzamento de gastos do persoal asignado ao proxecto (excluíndose outros gastos diferentes dos gastos de persoal), en función do número total de horas anuais de todas as persoas técnicas que se van subvencionar. Ata 15 puntos.  Antigüidade do persoal técnico existente: valorarase se o museo ou centro de interpretación xa contaba con persoas técnicas para a atención ao público e a dinamización do espazo. Ata 5 puntos.  Antigüidade de funcionamento do recurso: valorarase os anos de funcionamento do museo ou centro de interpretación. Ata 20 puntos. - menos de 5 anos: ata 5 puntos - entre 5 e 10 anos: ata 10 puntos - máis de 10 anos: ata 20 puntos  Capacidade de autofinanciamento da actividade: valoraranse os mecanismos de autofinanciamento do museo ou do centro de interpretación. Ata 20 puntos. - venda de entradas: ata 3 puntos - venda de agasallos, produtos e materiais propios: ata 3 puntos - cafetería ou semellante: ata 4 puntos - rateo entre ingresos distintos das achegas das administracións públicas e o custe directo do financiamento do museo ou centro de interpretación: ata 10 puntos.  Divulgación e posta en valor do recurso: ata 10 puntos; valorarase: - existencia de folletos divulgativos e material didáctico do espazo: ata 5 puntos. - existencia de páxina web e perfil nalgunha rede social, con xestión actualizada: ata 5 puntos.  Interese da proposta presentada: ata 30 puntos; valoraranse, no informe técnico correspondente, os seguintes aspectos: - interese do museo ou centro de interpretación. -actividades que se han desenvolver nese espazo na anualidade para a cal se presenta subvención. A cantidade que se concederá será a suma agregada dos diferentes criterios e as súas respectivas ponderacións, tendo en conta os límites máximos e mínimos cuantitativos e porcentuais establecidos, así como o redondeo ao céntimo das cantidades resultantes. Esta cantidade en ningún caso poderá superar os 20.000 €, salvo que unha vez rateadas as cantidades dispoñibles conforme aos criterios establecidos existan sobrantes para distribuír, como consecuencia da aplicación dos límites.  Memoria das actividades desenvolvidas na anualidade, que conterá como mínimo os seguintes aspectos: actividades desenvoltas, temporalización, ámbito territorial, cuantificación e perfil dos participantes, resultados obtidos e indicación do cumprimento das condicións impostas na concesión da subvención e en concreto das obrigas específicas establecidas na base 6. A memoria terá que estar feita polo persoal técnico contratado e nela constará a súa identificación completa (nome, apelidos, titulación e cargo) e será asinada pola persoa representante da entidade. Certificación expedida polo/a Secretario/a da Entidade local, dos pagamentos realizados ao persoal técnico entre o 1 de xaneiro ata o 31 de decembro de 2016, que indicará para cada traballador/a e mes, o importe bruto da nómina e o importe da seguridade social con cargo á entidade local. A Coruña, 12 de maio de 2016 O PRESIDENTE O SECRETARIO Valentín González Formoso José Luis Almau Supervía